רצח המוני

רצח המוני הוא מעשה של רצח בו אדם או בני אדם הורגים מספר אנשים, בדרך כלל בו זמנית או בפרק זמן קצר מאוד ובקרבה גאוגרפית קרובה.<ref></ref>
הקונגרס מגדיר רצח המוני כרצח שלושה אנשים, או יותר, במהלך אירוע אחד, ללא "תקופת צינון" בין הרציחות.<ref></ref>

המונח רצח המוני לרוב מתייחס לאירוע בודד, ולכן משטר הרוצח אזרחים באופן שגרתי לא יואשם ברצח המוני. אם אותו המשטר הרג הרבה אנשים באירוע אחד, הדבר כן ייחשב לרצח המוני.

לעיתים קרובות, מתייחסים למקרים של רצח המוני כאל מעשי טבח ולהפך, ללא הבדלה בין המונחים. אין הגדרה אובייקטיבית למה מהווה "טבח". ארגונים בינלאומיים שונים הציעו הגדרה רשמית של המונח פשעים נגד האנושות, אשר עם זאת תכלול מקרים של רדיפה או התעללות שאינם גורמים למוות.<ref></ref> לעומת זאת, "טבח" אינו בהכרח "פשע נגד האנושות". מונחים חופפים אחרים כוללים פשע מלחמה, פוגרום, רצח המוני, הרג המוני והרג ללא משפט.

מעשי הטבח והרציחות ההמוניות הגדולות בהיסטוריה היו הניסיונות להשמיד קבוצות אוכלוסייה שלמות או קהילות של אנשים, בדרך כלל על בסיס השתייכותם האתנית או הדתית - חלק מהרציחות ההמוניות הללו נחשבים לרצח עם ואחרים לפשעים נגד האנושות, אך לעיתים קרובות פשעים מסוג זה הובילו להרשעות אחדות או לשום הרשעות.

== מבצעים ==
רצח המוני עשוי להיות מבוצע על ידי יחידים הפועלים על דעת עצמם או על ידי פעילים בארגוני טרור או כתות שונות. רצח המוני עשוי להתבצע על ידי יחידים או ארגונים, בעוד שרצח מתפרץ (Spree Killing) על ידי אדם אחד או שניים. רוצחי המונים שונים מרוצחים מתפרצים, שהורגים בשני מקומות או יותר כמעט ללא הפסקת זמן בין רצח ואינם מוגדרים לפי מספר הקורבנות, ורוצחים סדרתיים, שעלולים להרוג אנשים לאורך תקופות זמן ארוכות.

לעיתים קרובות הרוצחים מתאבדים, והדבר מונע התחקות מדויקת אחר הסיבות הישירות והמצב הנפשי שהניע אותם לפעול כפי שפעלו. רוצחי המונים שנתפסו טענו לעיתים כי לא זכרו בבירור את האירוע.

=== יחידים ===
רוצחי המונים עשויים להיכלל במספר קטגוריות או סוגים שונים של רצח, כולל רצח בתוך המשפחה, רצח של עמיתים לעבודה, רצח של סטודנטים או רצח של זרים אקראיים. המניעים שלהם לרצח משתנים,<ref></ref> אם כי בולט ביניהם הוא ככל הנראה נקמה ו"תסכול כרוני".<ref></ref> מניעים אחרים כוללים את הצורך בתשומת לב ובתהילה.<ref></ref> מקרים של ירי המוני ממשיכים לגדול.<ref></ref> מחקר מ-2018 טוען כי לפחות שליש מהמקרים מסוג זה מתבצעים על ידי אנשים עם הפרעות נפשיות קשות שלא קיבלו טיפול מתאים.<ref></ref> מעבר לזאת, רוצחים המוניים רבים סובלים מאובדנות, ופועלים בדרך שדומה ל"התאבדות זועמת".<ref></ref><ref></ref> הדבר מצביע על כך שמניעת התאבדות יכולה למנוע גם מקרים של רצח וירי המוני. מומחים אחרים, עם זאת, מצביעים על כך שבריאות הנפש הוא רק גורם סיכון אחד מתוך רבים אחרים שחשוב לשים לב אליהם.<ref></ref>

==== טרוריסטים זאבים בודדים ====

חלק מהיחידים המבצעים רצח המוני הם טרוריסטים מסוג שנקרא "זאבים בודדים", פועלים מתוך אידאולוגיה, אך מבצעים זאת לבד, מחוץ למסגרת של תנועה או ארגון טרור ומבלי לקבל סיוע וחומרים מכל קבוצה שהיא.

=== ארגוני טרור ===
ארגוני טרור רבים משתמשים בטקטיקה של הריגת קורבנות רבים כדי להגשים את מטרותיהם הפוליטיות (ביצוע פיגועים). אירועים כאלה כוללים לדוגמה את טבח התלמידים בפשאוור ואת אסון התאומים. במסגרת מתקפת הפתע על ישראל, ביצעו מחבלים מארגון הטרור חמאס רצח המוני במספר רב של קיבוצים ומושבים, והגדול שבהם במסיבת הטבע ליד רעים, שנחשב לפיגוע הטרור הגדול ביותר בתולדות מדינת ישראל.

=== כתות ===
כתות מסוימות, במיוחד כתות דתיות, ביצעו מספר רציחות המוניות, במיוחד מסוג של רצח והתאבדות. אירועים כאלה כוללים לדוגמה את הכת "התנועה להשבת עשרת הדיברות של אלוהים" או את הכת "שער גן עדן".

== ראו גם ==
* ירי המוני
* טבח
* רצח והתאבדות
* רוצח סדרתי
* פשע נגד האנושות
* פיגוע התאבדות
* טרור
* פשע מלחמה

== קישורים חיצוניים ==

* 
* [https://avidwidowicz.wordpress.com/2017/07/03/רצח-המוני/ דוידוביץ, אבי (2017). רצח המוני. אתר אישי].
* 

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:רצח
קטגוריה:מעשי טבח